বর্ধমান-কাটোয়া লাইন
বর্ধমান-কাটোয়া লাইনটি পশ্চিমবঙ্গের পূর্ব বর্ধমান জেলার বর্ধমান ও কাটোয়াকে সংযুক্তকারী একটি ৫ ফুট ৬ ইঞ্চি (১,৬৭৬ মিলিমিটার) ব্রডগেজ শাখা লাইন। এটি পূর্ব রেলের আওতাধীন। ২০১০ সালে এর গেজ রূপান্তর শুরু হওয়ার আগে পর্যন্ত লাইনটি ন্যারোগেজ লাইন ছিলো। গেজ রূপান্তরটি বিদ্যুতায়নের পাশাপাশি দুটি পর্যায়ে করা হয় এবং ১২ জানুয়ারি ২০১৮ সালে সম্পূর্ণ ব্রডগেজ লাইনটি আবার জনসাধারণের জন্য উন্মুক্ত করা হয়।